అసమ్మతి ఎమ్మెల్యేల భవితవ్యంపై దిల్లీకి యడ్డీ! - Future of Rebel MLAs Remains in Doubt - EENADU
అసమ్మతి ఎమ్మెల్యేల భవితవ్యంపై దిల్లీకి యడ్డీ!
రేపే సుప్రీం విచారణ
బెంగళూరు: కర్ణాటక కాంగ్రెస్‌, జేడీఎస్‌కు చెందిన 17 మంది అసమ్మతి ఎమ్మెల్యేల భవితవ్యంపై ఆ రాష్ట్ర ముఖ్యమంత్రి యడియూరప్ప దిల్లీకి వెళ్లనున్నారు. అక్టోబరు 21న ఉప ఎన్నికలు నిర్వహించనున్నట్లు శనివారం కేంద్ర ఎన్నికల సంఘం ప్రకటించడంతో ఆ నేతల భవిష్యత్తు ప్రశ్నార్థకంగా మారింది. అనర్హత వేటును సవాలు చేస్తూ వీరంతా సుప్రీం మెట్లెక్కిన విషయం తెలిసిందే. కొత్త ప్రభుత్వానికి ఏర్పాటుకు కారణమైన ఈ ఎమ్మెల్యేలపై కృతజ్ఞతగా యడ్డీ దిల్లీకి పయనమయ్యే అవకాశాలు కనిపిస్తున్నాయి. వీరి పరిస్థితిపై అధిష్ఠానానికి వివరించనున్నట్లు పార్టీ వర్గాలు వెల్లడించాయి.
అత్తెసరు మెజార్టీతో కొనసాగుతున్న భారతీయ జనతా పార్టీకి ప్రస్తుతం వీరితో చాలానే అవసరం ఉంది. సర్కారు కొనసాగాలంటే అత్యధిక మెజార్టీ అవసరం. ఈ నేపథ్యంలో యడ్డీ దిల్లీ వెళ్లనున్నారు.
అసమ్మతి ఎమ్మెల్యేలకు సంబంధించిన కేసు సోమవారం సుప్రీంలో విచారణకు రానుంది. సుప్రీం తీర్పుపై నేతలందరూ విశ్వాసం వ్యక్తం చేస్తున్నారు. ఉప ఎన్నికల్లో పోటీచేయాలన్న యోచనలో ఉన్నారు. అయితే ఏ పార్టీ నుంచి పోటీ చేస్తారనే విషయం మాత్రం తెలియరాలేదు. నామినేషన్లు దాఖలు చేయడానికి మరో 9 రోజులే గడువు ఉండటంతో యడ్డీ కూడా వీరిపై దృష్టి సారించారు.
ఈ ఉప ఎన్నికలకు సంబంధించి సెప్టెంబరు 23న నోటిఫికేషన్‌ విడుదల కానుంది. ఆ రోజు నుంచి సెప్టెంబరు 30 వరకు నామినేషన్లు స్వీకరిస్తారు. అక్టోబరు 1 నామినేషన్ల పరిశీలన జరుగుతుంది. ఉప సంహరణకు అక్టోబరు 3 చివరి తేది. 21న పోలింగ్‌ నిర్వహించి 24న ఫలితాలను ప్రకటిస్తారు.
asammati emmelyela bhavitavyampai dilleeki yaddy! - Future of Rebel MLAs Remains in Doubt - EENADU
asammati emmelyela bhavitavyampai dilleeki yaddy!
repe supreem vichaarana
bengaluru: karnaataka congresse, jdsk chendina 17 mandi asammati emmelyela bhavitavyampai aa rashtra mukhyamantri yadiyurappa dilleeki vellanunnaaru. aktobaru 21na upa ennikalu nirvahinchanunnatlu sanivaaram kendra ennikala sangham prakatinchadamtho aa nethala bhavishyattu prasnaarthakamgaa maarindi. anarhata vetunu savalu chestu veerantaa supreem metlekkina vishayam telisinde. kotta prabhutvaaniki erpaatuku kaaranamaina ee emmelyelapai krutagnatagaa yaddy dilleeki payanamayye avakaasaalu kanipistunnaayi. veeri paristhitipai adhishtaanaaniki vivarinchanunnatlu party vargaalu velladinchaayi.
attesaru mejartitho konasaagutunna bhaarateeya janata paarteeki prastutam veeritho chalane avasaram undi. sarkaaru konasagalante atyadhika mejarty avasaram. ee nepathyamlo yaddy dilli vellanunnaaru.
asammati emmelyelaku sambandhinchina kesu somavaram supreemlo vichaaranaku ranundi. supreem teerpupai netalandaru vishwaasam vyaktam chestunnaru. upa ennikallo poticheyalanna yochanalo unnaaru. ayithe e party nunchi poty chestarane vishayam maatram teliyaraaledu. naminationlu daakhalu cheyadaaniki maro 9 rojule gaduvu undatamtho yaddy kuudaa veeripai drushti saarinchaaru.
ee upa ennikalaku sambandhinchi septembaru 23na notificationni vidudala kaanundi. aa roju nunchi septembaru 30 varaku naminationlu sweekaristaaru. aktobaru 1 naminationla pariseelana jarugutundi. upa samharanaku aktobaru 3 chivari tedi. 21na polingi nirvahinchi 24na phalitaalanu prakatistaaru.